Ћилим ткала Кошутова нана
Ћилим ткала Кошутова нана,
Ћилим ткала, ћилим заметала;
Четир гране на четири стране:
Једну грану Јелачићу бану,
Другу грану Книћанин Стевану,
Трећу грану старом патријару,
А четврту руском ђенералу,
Па беседи Кошутова нана:
Ево вама шарена ћилимца,
Не ватајте Кошута јединца!

Извор  
Стеван Бошковић. 1862. Бачванске песме. Печатња Игњата Фукса: Нови Сад. стр. 76.

Српске лирске народне песме‎
Бачванске песме